### Resume

I budgetforlig 2021 blev der afsat 20 mio. kr. i perioden 2021-2024 til investering i konkrete velfærdsteknologiske løsninger målrettet Seniorudvalget, Voksenudvalget og Sundheds- og Forebyggelsesudvalget. Midlerne til investering i velfærdsteknologier er afsat på anlægsbudgettet under Økonomiudvalget med 5 mio. kr. i årene 2021-2022 og 10 mio. kr. i 2023. Velfærdsteknologirådet behandler løbende ansøgninger i forbindelse med ansøgningsrunderne, som er tre gange om året. Der søges i denne sag om en anlægsbevilling på 10 mio. kr., svarende til afsatte rådighedsbeløb for 2023.

### Sagsfremstilling

I budgetforlig 2021 blev der afsat 20 mio. kr. i perioden 2021-2024 til investering i konkrete velfærdsteknologiske løsninger målrettet Seniorudvalget, Voksenudvalget og Sundheds- og Forebyggelsesudvalget. Midlerne til investering i velfærdsteknologier er afsat på anlægsbudgettet under Økonomiudvalget med 5 mio. kr. i årene 2021-2022 og 10 mio. kr. i 2023. Puljen er en forlængelse af de tidligere velfærdsteknologipuljer, der har været etableret i perioderne 2012-2016 og 2017-2020.

Velfærdsteknologirådet behandler løbende ansøgninger i forbindelse med tre årlige ansøgningsrunder og godkender de velfærdsteknologiprojekter, der skal finansieres af velfærdsteknologipuljen.

I løbet af 2023 har Velfærdsteknologirådet godkendt projekter til bl.a. løftevogn til håndtering af vare, ”jeg er så glad for min cykel” på Postens vej og KLIPS – din mentale sundhedshjælper på arbejdspladsen.

Der søges i denne sag om en anlægsbevilling på 10,383 mio. kr., svarende til de afsatte rådighedsbeløb i 2023.

Høring i [adresse] budget:

Central budget har ingen bemærkninger af bevillingsmæssig karakter.

### Økonomi

![](data:image/png;base64...)

Figur 1 Ny anlægsbevilling

![](data:image/png;base64...)

Figur 2 Tillægsbevilling til rådighedsbeløb

Opsummering af de bevillingsmæssige konsekvenser:

Sagen medfører, at der afsættes rådighedsbeløb og gives anlægsbevilling på 10,383 mio. kr. til investeringer i velfærdsteknologi.

Udgiften finansieres af de til formålet afsatte midler under Økonomiudvalget.

### Sagens videre forløb

Sagen videresendes til Økonomiudvalget og Byrådet.

### Deltager i behandlingen

Stabs- og økonomichef Kirstine Koch fremlægger sagen.

### Historik

Velfærdsdirektøren indstiller, 3. oktober 2023, pkt. 104:

|  |
| --- |
| at de bevillingsmæssige konsekvenser anbefales godkendt jf. bevillingsskemaer under afsnittet økonomi. |

Beslutning fra Seniorudvalget, 3. oktober 2023, pkt. 104:

Anbefales godkendt.

Beslutning fra Økonomiudvalget, 25. oktober 2023, pkt. 215:

Anbefales.

### Beslutning

Godkendt.

Fraværende: Oscar Kristoffersen. I stedet mødte Borris Overgaard.